Eivind Volder Rutle

Eivind Volder Rutle (født 20. januar 1979 i Ålesund) er forlagssjef for Forlaget Manifest.

Han var leder i Rød Ungdom fra 2000 til 2002. Han stod i spissen da Rød Ungdom høsten 2001 la flere skolebøker for videregående skole gratis ut på internett i PDF-format. Aksjonen endte med dom i Høyesterett i 2004, hvor Rød Ungdom ble ilagt foretaksstraff. 

Fra 2004 til 2010 jobbet han som prosjektleder i Foreningen !les. Fra mars 2010 til april 2012 var han festivalsjef for Oslo bokfestival. Fra 2012 har han vært forlagssjef og redaktør i Forlaget Manifest.

Rutle er en av drivkreftene bak kulturgruppa Opplysningskontoret, hvor han bl.a var en av forfatterne bak «ml – en marxist-leninistisk popmusikal!», «Sannheten om 2005 (og resten!)» og «Sannheten om 2006 (og alt annet!)».

Referanser 

RV-politikere
Rød Ungdom
Fødsler i 1979